Vladas Vyšniūnas-Aušrelė

**Vladas Vyšniūnas**, slapyvardžiu Gražvydas, Aušrelė, (1922 m. sausio 2 d. Radviliškyje – 1998 m. gegužės 10 d. Klaipėdoje) – Lietuvos partizanas, Žaliosios rinktinės spaudos redaktorius, rašytojas, mokytojas.

Brolis partizanas Vincas Vyšniauskas–Ginutis (1924 m. – 1997 m. rugsėjo 27 d.)

## Biografija

### Jaunystė
Kilęs iš neturtingos šeimos, baigė Linkuvos gimnaziją, mokytojų kursus, buvo įsitraukęs į antivokišką veiklą.  

#### Mokytojavimas
1940-1944 m. mokytojas Bokštų kaimo mokykloje Šilalės r., vėliau – Tytuvėnų mokykloje. Siekė pradėti studijas, tačiau dėl vargingos materialinės situacijos (neturėjo nei kostiumo, nei sveikų batų) ketinimai neišsipildė. 1944-1945 m. tuometės Radviliškio mokyklos nr. 2 vedėjas. Pačiam nežinant, buvo siūlomas į SSRS Aukščiausiosios Tarybos Tautybių Tarybos deputatus, sužinojęs ėmė tam prieštarauti, buvo paskirtas mokyklų vizitatoriumi.  

#### Pabėgimas nuo NKVD
1945 m. balandį, būdamas 23-jų metų amžiaus, Radviliškyje nuomojamų namų kieme išvydo jo suimti atvykusius NKVD agentus (?), namo šeimininkei Dobrovolskienei prisistačiusius jo draugais. Ši pasakė, kad šiuo metu V. Vyšniūno namie nėra. Agentams kelias valandas laukiant neva turinčio grįžti V. Vyšniūno, šis neskubėdamas susiruošė ir paspruko pro langą. Kelias kitas dienas „vizitavo“ nuošalias kaimo mokyklas (jose ir nakvojo) – žinia apie jo paiešką jų dar nebuvo pasiekusi. Daugėlaičių kaime susidūrė su stribais ir buvo jų apšaudytas. Pagaliau Mažuolių miške sutikęs sparčiai augantį 18–kos partizanų būrį, priklausantį Žaliajai rinktinei, vadovaujamai kapitono Izidoriaus Pucevičiaus-Radvilos, pasiprašė į jį priimamas.

### Partizanavimas
Kapitonas Radvila, siekdamas kovoti su bolševikų propaganda prieš partizanus, pavedė Aušrelei spausdinti atsišaukimus į kaimo žmones ir pačią valdžią, įskaitant stribus. Teigė, kad „literatu tapo iš reikalo“ nes rašymui gabių daugiau nebuvo.  

Pirmosios kautynės, kuriose teko dalyvauti V. Vyšniūnui, įvyko 1945 m. liepos 29 d. Liaudiškių miške. Aušrelė kartu su partizanais Vytautu Vaitiekūnu–Šerkšnu ir Strazdu BRNO kulkosvaidžiu ir automatais iš pasalų apšaudė aštuonių NKVD kareivių grupę. Po kautynių keliasdešimties partizanų dalinys prisiglaudė nepažįstamo ūkininko daržinėje; pastarasis, maždaug po paros išvydęs jo daržinėje įsikūrusius partizanus, neišsigando, svetingai juos priėmė, pamaitino, išsiuntė sūnų į Legečių kaimo žvalgybą.

## Bibliografija
Parašė 7 eilėraščius, 16 prozos kūrinių, keliasdešimt straipsnių ir rankraščių.

#### Poezija
1. Vladas Vyšniūnas „Vilkai iravys“ (pasakėčia), 1973-07-21

2. Vladas Vyšniūnas „Mūsų biografija“ (eilėraštis). Tremtinio Lietuva (tremtinių poezijos antologija, publikuojami 120 autorių eilėraščiai, parašyti tremtyje 1941-1988 m. Sudarytojai: V. Daujotytė, V. Kubilius, J. Strielkūnas). Vilnius "Vaga", 591 psl.

3. Vladas Vyšniūnas „Sugrįžimas iš tremties“ (eilėraštis). Dienraštis „Tarybinė Klaipėda“, 1989 m. birželio 25 d.

4. Vladas Vyšniūnas „ Kažkur kaip paukščiai“ (eilėraštis, parašytas Balchašo lageryje 1952 m.). Knygnešys 1989-7, psl. 33 (319) ISSN 0206-3919 (LTSR valstybinio leidyklų, poligrafijos ir knygų prekybos reikalų komiteto ir Lietuvos knygos draugijos mėnesinis leidinys, eina nuo 1959 m. sausio mėn.)

5. Vladas Vyšniūnas „Liaudiška daina“  (eilėraštis). Lietuvos laisvės kovotojų sąjungos leidinys Varpas 1997 Nr. 5(31)

6. Vladas Vyšniūnas „Mūsų biografija“ (eilėraštis). Radviliškio krašto almanachas „Takai prie šaltinio“ (poezija, sudarytoja Aldona Januševičienė). Saulės delta, 1999, psl. 38.

7. Vladas Vyšniūnas „Atsakymas į laišką“ (eilėraštis). Radviliškio krašto almanachas „Takai prie šaltinio“ (poezija, sudarytoja Aldona Januševičienė). Saulės delta, 1999, psl. 39.

#### Proza
8. Vladas Vyšniūnas „Padauža“ (apsakymas). Dienraštis “Tarybinė Klaipėda“, 1963 m. rugpjūčio 5 d.

9. Vladas Vyšniūnas „Vizitacija“ (apsakymas). Mūsų kraštas (Radviliškio rajono laikraštis), 1990 m. Nr. 72-73; 74-75; 76-77; 78-79

10. Vladas Vyšniūnas „Pokario apsakymai“ 1991 („Atsakinga užduotis“; „Mindaugas“, „Uoga“; „Raštelis“; „Banditų“ sunaikinimas“; „Budelio pjesė“; mašinėle spaudintas tekstas 96 psl.)

11. Vladas Vyšniūnas „Mindaugas“ (novelė). The Lithuanian National Newspaper. 19807 Cherokee Avenue (Cleveland, Ohio 44119). Vol. LXXXI January-Sausio 11 1996 Nr. 1; January-Sausio 18 1996 Nr. 2

Novelė „Mindaugas“ buvo parašyta 1946 m. ir skirta partizanų literatūriniam leidiniui „Žodžiai iš miško“ (leidinį redagavo Žaliosios Rinktinės partizanas Aušrelė (Vladas Vyšniūnas)). Savaitraščio „Dirva“ 33-čio novelės konkurso Jury/Komisijos premijų įvertinimo nutarimu skirta II premija (1995-10-26 St. Petersburgas, FL.)

12. Vladas Vyšniūnas „Duktas ir Svaja“ (legenda). Mūsų kraštas (Radviliškio rajono laikraštis), 1997 Nr. 6, 7, 8, 9, 10, 11, 12, 13

13. Vladas Vyšniūnas „Šiaurės eskizai“ (atsiminimai). Serija „Pergalės“ žurnalo biblioteka, Tremties archyvas Nr. 1. Vilnius Periodika, 1990, p. 180. Atsiminimuose pasakojama apie dvejus metus, praleistus asfaltito kasyklose Komijos ATSR. Kartu prisimenamas kelias į tremtį, nevengiama platesnių pasvarstymų apie lagerine prievarta palaikomos visuomenės ateitį, galimybes tokiomis sąlygomis išlikti žmogumi.

14. Vladas Vyšniūnas-Aušrelė. Atsakinga užduotis (ištrauka iš atsiminimų knygos). Laisvės kovų archyvas Nr. 8 Kaunas 1993, p. 84-94.

15. Vladas Vyšniūnas „Aktuota diena“. Vakarai 1991-4, psl. 44-48 (iliustruotas žurnalas Klaipėdai, Žemaitijai ir visai Lietuvai).

16. Vladas Vyšniūnas „Mirtis dykumoje“ (apsakymas). Almanachas „Varpai“, 1995(9), psl. 103-109. Įžanginį žodį parašė S.Peleckienė. Pateikiama apsakymo autoriaus nuotrauka.

17. Vladas Vyšniūnas „Budelio pjesė“. Radviliškio lakraštis „Budelio pjesė“, 1995 m. rugsėjo-spalio mėn. Nr.98; 99, 100, 101, 102, 103, 104. Autobiografinis pasakojimas apie tai, kaip KNVD generolas J.Bartašiūnas tardė Žaliosios rinktinės partizaną Aušrelę.

18. Vladas Vyšniūnas „Stebuklas“. Lietuvos Rašytojų sąjungos mėnraštis „“Metai“ (iš serijos „Tremties archyvas“), 1996 kovas 3, psl. 127-136.

19. Vladas Vyšniūnas „Gražioji Gundė“ (legenda). Savaitraštis „Žvilgsnis“ (įkurtas 1991 m.), 1996 m. balandžio 11-18 d. Nr. 15 (223). Kadangi buvo išspausdinta tik pusė legendos, V. Vyšniūnas parašė laišką „Žvilgsnis“ vyr. redaktoriui Linui Jučui adresu: Maironio 19-9, 2600 Vilnius (data 1997-05-23). Laiškas yra V. Vyšniūno archyve.

20. Vladas Vyšniūnas „Lorelei“ (apsakymas). Almanachas „Varpai“, 1997(11) psl. 74-104. Apsakymas pažymėtas literatūrine premija.

21. Vladas Vyšniūnas „Garbės raštas“ (apsakymas). Literatūrinis ir kultūrinis almanachas „BALTIJA“, 1997, psl. 16-30.

22. Vladas Vyšniūnas „Ugnies krikštas“ (ištrauka iš prisiminimų knygos “Ginkluotosios rezistencijos eilėse”). VARPO DŪŽIAI (sudarytojas Vincas Gurskis), Laisvės kovų dalyvių kūrybos antologija. Vilnius. 2001, psl. 199-200. Keturiolikos autorių kūrybos fragmentai, atspindintys lietuvių gyvenimą, kovą okupacijos metais.  Va 303

23. Vladas Vyšniūnas „Metalurgų šventovė“ (apsakymas). Algis Vyšniūnas „Lietuviai Karlage I. 1990 metų ekspedicija į Kazachstaną“. Lietuvos politinių kalinių ir tremtinių bendrija. 2016 psl. 214-247. Knygoje pateikta trumpa V. Vyšniūno biografija, daug nuotraukų, archyvinių dokumentų.

#### Rankraščiai
24. Vladas Vyšniūnas „Penktasis pragaro ratas“ (autobiografinis romanas, 903 psl.). Trys dalys: I dalis. Etapu į Šiaurę, II dalis. Asfaltito kasyklose (OLP Nr. 5 Komijoje), 1985 m., III dalis. Alkanoji stepė. 4 sąsiuviniai

25. Vladas Vyšniūnas „Šiaurės eskizai“. Ant plono popieriaus, minimaliais intervalais paties autoriaus parinkti epizodai iš „Penktojo Pragaro rato“ II dalies, 1984-1988, 119 psl.

26. Vladas Vyšniūnas „Čia mūsų žemė“ (romanas). Tai impresionistinis romanas apie jauno mokytojo gyvenimą 1940-1944 m. 3 sąsiuviniai, 941 psl.

27. Vladas Vyšniūnas „Žalčio kultas istorinės logikos šviesoje“ (iš rinkinio „Temos apmąstymams“), 1988-05-16. Tekstas, rašytas ranka (16 psl.) ir spausdintas mašinėle (20 psl.)

28. Vladas Vyšniūnas „Ginkluotos rezistencijos eilėse“. Autobiografinis pasakojimas apie „Žaliąją rinktinę“, 1990, 388 psl.

29. Vladas Vyšniūnas „Uoga. Iš Algio pasakojimų“ (apsakymas, 15 puslapių), 1990-07-10

30. Vladas Vyšniūnas „Legendos“, 1992 (11 legendų: „Padavimas apie gražiąją Gundę“; „Upinės kerštas“; „Patrimpas ir ir Gilija“; „Germantas ir Alūnė“; „Alūnė ir Slenkstinis“; „Žemyna ir Žemėpatis“; „Mėnulis ir Žleja“; „Mėnulis ir Miglė“; „Girinis ir Ugnė“, Duktas ir Svaja“; Galibūno nuotykiai“; mašinėle spausdintas tekstas, 110 psl.)

31. Valdas Vyšniūnas „Įvadas į Naująją pasaulėžiūrą“, 1994 (mašinėle spausdintas tekstas, 46 psl.)

32. Vladas Vyšniūnas „Temos apmąstymams“ (straipsnių ciklas, 168 psl.). Šeši straipsniai apie visuomenines ir pedagogines problemas.

33. Vladas Vyšniūnas „Keistas strazdas“ (apysaka, 286 psl.). Tai lyrinis pasakojimas apie iš Sibiro grįžusį invalidą, gyvenantį ant Dubysos kranto ir kuriantį Naująją pasaulėžiūrą. Antrojoje knygos dalyje – „Strazdo palikimas“. Tai „Įvadas į Naująją pasaulėžiūrą“ ir „Katorgininko pamokslai“, skirti kunigams ir vyskupams, mokytojams ir t. t.

34. Vladas Vyšniūnas „Dievas liepė galvoti“, 1996 (Esė – „Atsakymai į tris I. Kanto klausimus“; „Amžinasis gyvenimas“; „Protingasis žmogus“; „Visatos Protas. Kas jis toks?“, mašinėle spausdintas tekstas, 104 psl.). Straipsniuose vystoma Naujosios pasaulėžiūros idėja ir patikslinamos kai kurios detalės. Naujosios pasaulėžiūros tikslas – nuvainikuoti dogmomis paskelbtas akivaizdžias nesąmones, kovoti su vulgariuoju materializmu ir tradicinių religijų bei jų sektų daroma žala. Siūlomi pagrindai optimalios tautinės pasaulėžiūros sukūrimui ir būdai, galintys pašalinti prielaidas kosmopolitinių koncepcijų kūrimui ir plevėsų ugdymui.

35. Vladas Vyšniūnas „Pokario apsakymai“ (apsakymų rinkinys, 96 psl.).

36. Vladas Vyšniūnas „Rinktinė“ (miniatūros ir pjesė „Antrasis teismas“, 63 psl.). Veiksmas vyksta Dangaus karalysčių sąjungoje apie 1960 m. Veikėjai – angelai ir šventieji. Teisiamasis – reabilituotas mitologinis Prometėjas.

37. Vladas Vyšniūnas „Apie save ir Žaliąją Rinktinę“ (60 psl.)

38. Vladas Vyšniūnas „Susipažinimas su byla“, 1994 (56 psl.). Inv. Nr. 31

39. Vladas Vyšniūnas „Kalėjimas ir tardymai. Paskutinė dvikova su KGB“, 1997 (41 psl.). Inv. Nr. 35

40. Vladas Vyšniūnas „Mano liudijimas „baltų dėmių“ Lietuvos istorijoje tyrėjams“ (spausdintas ir ranka rašytas tekstas apie 1941-01-12 pseudorinkimus Lietuvoje). 1998, 2 psl. originalas nusiųstas M. Laurinkui (1998-09-15)

41. Vladas Vyšniūnas „Priedas prie anketos“ (23 psl.). Originalas įteiktas M. Laurinkui

42. Vladas Vyšniūnas „Legendos ir lietuvių mitologijos“ (113 psl.). Tai kūrybiškai atgaivintos baigiamos pamiršti legendos su didaktinėmis potekstėmis

43. Vladas Vyšniūnas „Galibūno nuotykiai“ (ranka rašytas teksts, 29 psl.)

44. Vladas Vyšniūnas „Curriculum Vitae“ (10 psl. 1997-05-14). Šis gyvenimo aprašymas paštu nusiųstas Kauno literatūros muziejui (1997 m. liepos mėn.); Vytautui Rakauskui (1997 m. gegužės 14 d. adresu: Kalvarijų g. 160-133, Vilnius), kuris turėjo perduoti Lietuvos literatūros ir tautosakos instituto bibliotekos archyvui.

45. Vladas Vyšniūnas „Kalėjimai ir tardymai. Paskutinė vikova su KGB“ (autobiografija, 42 psl.) 1997

46. Vladas Vyšniūnas „A. a. kapitoną I. Pucevičių-Radvilą prisiminus“. Tekstas parašytas, minint 50 metų, kai netoli Medikonių kaimo, tuometiniame Rozalimo valsčiuje, žuvo Lietuvos kariuomenės kapitonas Izidorius Pucevičius, pirmasis partizanų Žaliosios Rinktinės vadas. 1995, 7 psl. (spausdinta mašinėle).

47. Vladas Vyšniūnas „Pragmatinio mąstymo ABĖCĖLĖ“, 1998 (spausdintas mašinėle tekstas, 25 psl.)

#### Straipsniai
1. Vladas Vyšniūnas „Mažiau kalbų – daugiau darbų“. Dienraštis „Tarybinė Klaipėda“, 1969-07-22

2. Vladas Vyšniūnas „Ko ieškome skulptūrų parke?“. Dienraštis „Tarybinė Klaipėda“, 1981-01-10 Nr.7 (10096)

3. Vladas Vyšniūnas „Klaipėdos senamiesčio konstrukciniai ypatumai“. Architektūros paminklai VII tomas (mokslinių straipsnių rinkinys), Vilnius, Mokslas, 1982 72 p. Straipsnį recenzavo archit. Romanas Jaloveckas.

4. Vladas Vyšniūnas-Aušrelė „A. A. kap. I. Pucevičių-Radvilą prisiminus“ (atsiminimai apie Žaliosios Rinktinės vadą kap. I. Pucevičių-Radvilą). Lietuvos Aidas 1994-08-19 Nr. 162. Į šį straipsnį sureagavo Vytautas Vaitiekūnas, kuris save prisistato buvusiu Žaliosios Rinktinės informacinio skyriaus viršininku. Dėl itin neaiškių kapitono I.Pucevičius-Radvilos žuvimo aplinkybių, kuriose dalyvavo V. Vaitiekūnas–Šerkšnas, jis yra laikomas išdaviku (V. Vaitiekūnas „Lietuvos laisvės kovų nereikia gražinti netiesa“, Lietuvos Aidas 1994-10-19 Nr.205).

5. Vladas Vyšniūnas „Dovana literatūros mylėtojams ir specialistams“. Dienraštis „Klaipėda“ 1995 m. lapkričio 30 d. Anotacija Leono Peleckio-Kaktavičiaus knygai „Baltas lapas – lyg altorius“.

6. Vladas Vyšniūnas „Žmonės ir likimai“. Dienraštis „Klaipėda“ 1996 m. balandžio 4 d. Anotacija Silvijos Peleckienės knygai „Sugriautų namų vaikai“, Rytas, 1995 m., 196 psl. 32 iliustr.

7. Vladas Vyšniūnas „“Varpų“ dešimtąją knygą perskaičius“ (literatūrinio almanacho „Varpai“ 1996-10 pristatymas-recenzija). Dienraštis „Klaipėda“ 1996 m/ liepos 11 d.

8. Vladas Vyšniūnas „Tvirtos pasaulėžiūros reikia kaip oro“. Varpas 1997 Nr. 2(28), psl. 4-5. Ištraukos iš filosofinio esė „Dievas liepė galvoti“, kur gvildenama materialistų mintis ir brėžia naujos pasaulėžiūros kontūrus. Sielojamasi dėl tautos likimo, ieškoma kelių į dvasinį pakilimą.

9. Vladas Vyšniūnas „Individualūs dabarties apmąstymai“. Lietuvos laisvės kovotojų sąjungos leidinys Varpas 1997 Nr. 10(36)

10. Vladas Vyšniūnas „Tautos ugdymas“. Lietuvos laisvės kovotojų sąjungos leidinys „Varpas“ 1997 Nr. 11-12 (37-38)

11. Vladas Vyšniūnas „Tauta ir žmogus“ (filosofinio esė „Dievas liepė galvoti“ fragmentai). Lietuvos laisvės kovotojų sąjungos leidinys „Varpas“ 1997 Nr. 3(29)

12. Vladas Vyšniūnas „Tautos stiprybė glūdi jos pasaulėžiūroje“. Lietuvos laisvės kovotojų sąjungos leidinys „Varpas“ 1998 Nr. 11 (39-40)

#### Atsiliepimai apie Vladą Vyšniūną
13. Stasys Kašauskas „Leisk, Viešpatie numirti“. Vilnius „Mintis“ 1990, psl. 216-232. Pasakojimas apie Žaliosios Rinktinės partizaną Aušrelę (Vladas Vyšniūnas) ir partizanų ryšininkę Danguolę (Marta Jonkutė-Vyšniūnienė).

14. Leonas Peleckis-Kaktavičius „Abu turėjo slapyvardžius ir numerius“. Lietuvos Aidas 1995-06-20 Nr. 127 (pasakojimas apie Martą ir Vladą Vyšniūnus).

15. Leonas Peleckis-Kaktavičius „Vieno eilėraščio vertimo istorija“. Tremtinys (LPKTS savaitraštis), 1994 m. sausio 24 d. Nr. 4 (241).

16. Leonas Peleckis-Kaktavičius „Eilėraščio pėdsakais“. XXI amžius. 1995 IX 15. Pasakojimas apie poeto B. Brazdžionio eilėraščio „Paskutinio pasmerkto myriop žodis“ vertimą į rusų kalbą, kurį atliko politinis kalinys Vl. Vyšniūnas.

17. Vincas Gurskis „Nenumarinta kūrybinė ugnelė“. Lietuvos laisvės kovotojų sąjungos leidinys „Varpas“, 1997 Nr. 10(36). Sveikinimai rašytojui V. Vyšniūnui 75-mečio proga.

18. Leonas Peleckis-Kaktavičius „Eilėraščio pėdsakais“. Literatūra ir menas, 1996 m. balandžio 20 d. Nr. 16 . Pasakojimas apie poeto B. Brazdžionio eilėraščio „Paskutinio pasmerkto myriop žodis“ vertimą į rusų kalbą, kurį atliko politinis kalinys Vl. Vyšniūnas.

19. Leonas Peleckis-Kaktavičius „Į poeziją grįšiu dviračiu“. Lietuvos Aidas 1997-04-29. Straipsnis apie 1997 metų „Varpų“ literatūros premijos laureatus – M. Martinatį (už publicistiką), A. Marčėną (už poeziją) ir Vl. Vyšniūną (už prozą).

20. Dienraščio „Klaipėda“ informacija „ Varpai“ – naujiena lieteratūros mylėtojams (1997 m. balandžio 17 d.). Pristatomas rašytojo V. Vyšniūno apsakymas „Lorelei“.

21. Savaitraščio „Literatūra ir menas“ informacija „Šiemetiniai „Varpai“(1997-05-03). Pristatomi almanacho „Varpai“ autoriai, tarp jų ir V. Vyšniūnas.

22. Leonas Peleckis-Kaktavičius „Naujoje almanacho knygoje – daug naujo“. Lietuvos Aidas 1997-04-18. Pristatomi almanacho „Varpai“ autoriai, tarp jų ir V. Vyšniūnas.

23. V. K. „ Varpai“ vėl skambina“. „Dienovidis“ 1997 m. gegužės 2 d. Pristatomi almanacho „Varpai“ autoriai, tarp jų ir V. Vyšniūnas.

24. Lithuanian World Wide News „Draugas“ 1997 m. birželio mėn. 14 d. / June 14, 1997 Nr. 115(23). Pristatomi almanacho „Varpai“ autoriai, tarp jų ir V. Vyšniūnas.

25. Daugyvenės kraštas (Žiemgalos draugijos Vilniaus skyrius, parengė prof. Vytautas Šernas). Vytauto Didžiojo universiteto leidykla, Kaunas 1998. Straipsnis apie Žaliąją Rinktinę (psl. 204-223) ir apie partizaną Aušrelę-Vladą Vyšniūną (psl. 224).

26. Radviliškio krašto almanachas „Takai prie šaltinio“ (poezija, sudarytoja Aldona Januševičienė). Saulės delta, 1999, psl. 38-39. Pateikta V. Vyšniūno biografija ir eilėraščiai „Mūsų biografija“, „Atsakymas į laišką“, kurie buvo parašyti Balchašo Stepių lageryje 1952 metais.

27. Algis Vyšniūnas „Vladas Vyšniūnas (Gražvydas, Aušrelė - mokytojas, statybininkas, rašytojas, partizanas, kalinys SŽ -877)“. VARPO DŪŽIAI (sudarytojas Vincas Gurskis), Laisvės kovų dalyvių kūrybos antologija. Vilnius. 2001. Keturiolikos autorių kūrybos fragmentai, atspindintys lietuvių gyvenimą, kovą okupacijos metais.

28. Vytautas Vanagas Lietuvos rašytojų sąvadas. Lietuvos rašytojų sąjunga. 1996, 652 psl. Pateikta trumpa rašytojo V. Vyšniūno biografija.

29. Henrikas Paulauskas „Karlagas – mirties vieta“ (pasakojimas apie buvusių politinių kalinių ekspediciją į kalinimo vietas Kazachstane). Savaitraštis „Kalba Vilnius“, 1990 m. rugsėjo mėn., Nr. 36-37.

## Literatūra

* Ginkluotos rezistencijos eilėse. Nuteistieji myriop ne visada numiršta: pasakojimai, kuriuos sukūrė gyvenimas / Vladas Vyšniūnas-Aušrelė ; sudarytojas Algis Vyšniūnas; tekstą iš rankraščių surinko Aušrinė Vyšniūnaitė ir Simonas Vyšniūnas. – Vilnius: Briedis, 2023. ISBN 978-609-494-090-3